**Tiszavasvári Város Önkormányzata**

**Képviselő-testületének**

**411/2019. (XI.28.) Kt. számú**

**határozata**

**A tiszavasvári 3602/1 helyrajzi számú beépítetlen ingatlan Hajdúkerületi és Bihari Víziközmű Szolgáltató Zrt. részére történő ingyenes használatba adásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva „A tiszavasvári 3602/1 helyrajzi számú beépítetlen ingatlan Hajdúkerületi és Bihari Víziközmű Szolgáltató Zrt. részére történő ingyenes használatba adásáról” szóló előterjesztéssel kapcsolatban az alábbi határozatot hozza:

A Képviselő-testület a **Hajdúkerületi és Bihari Víziközmű Szolgáltató Zrt.** (székhelye: 4220 Hajdúböszörmény, Radnóti u. 12.) ingyenes használatába adja a **tiszavasvári 3602/1 helyrajzi számú** 3902 m2 nagyságú, beépítetlen terület megnevezésű ingatlant a határozat mellékletét képező használati szerződésben foglaltak szerint.

A szerződéses jogviszony 2019.12.01. napjától határozatlan időtartamra szól.

Felkéri a polgármestert arra, hogy a használati szerződést a Hajdúkerületi és Bihari Víziközmű Szolgáltató Zrt-vel kösse meg.

Határidő: 2019. november 30. Felelős: Szőke Zoltán polgármester

 **Szőke Zoltán Ostorháziné dr. Kórik Zsuzsanna**

 **polgármester jegyző**

411/2019. (XI.28.) Kt. sz. határozat 1. melléklete

**HASZNÁLATI SZERZŐDÉS**

mely létrejött a Tiszavasvári Város Önkormányzata Képviselő-testületének 411/2019. (XI.28.) Kt. számú határozata alapján egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

adószám: 15732468-2-15

számlaszám: 11744144-15404761

képviselője: Szőke Zoltán polgármester,

mint használatba adó (továbbiakban: Használatba adó), másrészről

**Hajdúkerületi és Bihari Víziközmű Szolgáltató Zrt.**

Székhelye: 4220 Hajdúböszörmény, Radnóti u. 12

adószám: …

cégjegyzék száma: ....

bankszámlaszám: …

képviselője: …

mint használatba vevő (továbbiakban: Használatba vevő) között a következő feltételek szerint:

Előzmény:

Tiszavasvári Város Önkormányzata a tiszavasvári 3602/1 hrsz-ú ingatlanra 2005.11.15-től határozatlan időtartamra haszonkölcsön szerződést kötött a Tiszavasvári, Bajcsy-Zsilinszky úton lévő, 3603 hrsz-ú vízmű telepet, illetve a város víziközmű rendszerét üzemeltető TIVA-SZOLG Kft-vel. A tiszavasvári víziközmű rendszer 2013.01.01. napjától a TIVA-SZOLG Kft-től jogutódlással átkerült a Hajdúkerületi és Bihari Víziközmű Szolgáltató Zrt-hez. A tiszavasvári 3602/1 hrsz-ú ingatlan elhelyezkedéséből adódóan a vízmű telep szerves részét képezi.

1. Használatba adó a Használatba vevő használatába adja a Tiszavasvári Város Önkormányzata tulajdonában lévő tiszavasvári **3602/1 helyrajzi számú**, 3902 m2 nagyságú, beépítetlen terület megnevezésű ingatlant (továbbiakban: ingatlan).
2. Az ingatlan a valóságban a Használatba vevő által üzemeltetett, Tiszavasvári, Bajcsy-Zsilinszky úton lévő vízmű telep mögötti, a Tiszavasvári, Petőfi utcával határos terület, melyet a Használatba vevő jogelődje bekerített és a tulajdonát képező tiszavasvári 3603 hrsz alatti telephely részeként használ. (mellékelt térkép másolaton sraffozással jelölt rész)
3. Felek a birtokba adásról nem rendelkeznek, arról átadás-átvételi jegyzőkönyv nem készül, tekintettel arra, hogy a Használatba vevő – mint jogutód - ezen szerződés aláírását megelőzően és jelenleg is használta/ja az ingatlant.
4. A használati szerződés **2019. december 01. napjától határozatlan időtartamra szól.**
5. Felek megállapítják, hogy Használatba vevő az ingatlan használatáért bérleti díjat nem fizet.
6. Használatba vevő köteles gondoskodni, az ingatlan hatósági tűzvédelmi, vagyonvédelmi és balesetvédelmi rendszabályai, környezetvédelmi előírások, valamint egyéb hatósági előírások betartásáról, valamint az ingatlan gyommentesítéséről.

# Használatba vevő felelős minden olyan kárért, amely az ingatlan rendeltetésellenes, vagy szerződésellenes használatának következménye.

1. Használatba vevő az ingatlanon beruházást csak a Használatba adó engedélyével végezhet.
2. Használatba vevő a használati jog megszűnését követő 30 napon belül az ingatlant rendeltetésszerű használatra alkalmas állapotban köteles a Használatba adó részére visszaadni.
3. Használatba vevő az ingatlant harmadik személy részére nem adhatja, és egyéb módon sem terhelheti meg.
4. Használatba adó szavatol azért, hogy a Használatba vevő az ingatlant zavartalanul használhatja.
5. Használatba adót megilleti az azonnali felmondás joga akkor is, ha az ingatlanra a Használatba adónak a szerződéskötéskor nem ismert oknál fogva szüksége van.
6. A szerződés megszűnésekor a Használatba vevő elviheti az általa létesített berendezési és felszerelési tárgyakat. A Használatba vevő köteles az általa létesített építményt saját költségén kártalanítási igény nélkül lebontani, illetve eltávolítani. Ezen kötelezettség nem teljesítése esetén a bontást, illetve az eltávolítást a Használatba adó a Használatba vevő költségére elvégeztetheti.
7. Használatba adó jelen szerződést azonnali hatállyal felmondhatja:
* ha a Használatba vevő jelen szerződésben vállalt vagy jogszabályban előírt lényeges kötelezettségét nem teljesíti;
* ha a Használatba vevő rendeltetésellenes magatartást tanúsít;
* ha a Használatba vevő a használati jogot átruházza, vagy az ingatlant harmadik személy használatába adja.
1. Felek rögzítik, hogy a használati szerződés közös megegyezéssel bármikor megszüntethető. Jelen használati szerződést bármelyik fél indokolás nélkül 30 napos felmondási idővel a másik félhez intézett írásbeli nyilatkozatával felmondhatja.
2. Felmondás esetén a Használatba vevő csereingatlan biztosítására nem tarthat igényt.

A jelen szerződésben nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, Tiszavasvári Város Önkormányzata Képviselő-testületének a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló hatályos önkormányzati rendelete, valamint a Ptk. rendelkezései az irányadóak.

Tiszavasvári, 2019……..

 **Tiszavasvári Város Önkormányzata Hajdúkerületi és Bihari Víziközmű**

használatba adó **Szolgáltató Zrt.**

 képv.: **Szőke Zoltán polgármester** használatba vevő

 képv.: **……………………….**